<classify> Kati ya wachezaji hao mmoja anatakiwa Simba na mwingine Yanga, na kwa mujibu wa Mtendaji Mkuu wa Azam FC, Saad Kawemba, kila kitu kinakwenda sawa kukamilisha mazungumzo yanayoendelea pande mbili.Akizungumza na gazeti hili jana, Kawemba aliwataja wachezaji kuwa ni Joseph Kimwaga ambaye tayari amejiunga na Simba huku Yanga wakimhitaji Brian Majegwa.Kamwaga aliichezea Simba juzi katika mechi ya kirafiki dhidi ya Mwadui FC ya Shinyanga kwenye Uwanja wa Taifa, Dar es Salaam ambao ulimalizika kwa sare ya 0-0.Ni kweli mazungumzo yali fika mezani na kuna mchakato unaoendelea siku sio nyingi mtawaona huko, alisema Kawemba. Kawemba alisema wengine atawataja siku za karibuni kabla ya kuanza kwa michuano ya Ligi Kuu Tanzania Bara.Kuhusu mshambuliaji Mrundi Didier Kavumbagu kutakiwa na Simba kwa mkopo, alisema ni suala ambalo halitawezekana kwani bado wanamhitaji mshambuliaji huyo wa zamani wa Yanga.Kavumbagu amekuwa akihusishwa kutakiwa na Simba baada ya kupoteza namba kwenye kikosi cha kwanza cha Azam ambacho sasa kina washambuliaji wake tegemeo, Farid Mussa, Kipre Tchetche na John Bocco.  <topic>: MICHEZO 